दरभंगा। मकर संक्रांति पर डाक विभाग मिथिला विभूति कए सम्मान द कए मिथिला कए गौरवान्वित केलक अछि। विभाग डाक टिकट निरस्तीकरण करबा मे प्रयोग भ रहल मुहर पर भारत सरकार क स्था न पर विद्यापति क चित्र आ हुनकर जन्म स्थान अंकित क देलक अछि। मिथिलाक सांस्कृतिक विरासत कए सम्माथन देबा लेल समाजक सब तबका डाक विभागक प्रशंसा केलक अछि । एहि मुहर क शुरुआत सोमदिन सांझखन प्रधान डाकघर लालबाग मे डाक अधीक्षक एम पी रजक आ डाकपाल एचएन दास संयुक्त रूप स लिफाफा पर सटल डाक टिकट पर विद्यापति चित्र अंकित मुहर लगा केलथि। एहि अवसर पर डाक अधीक्षक कहला जे काफी दिन स विभाग मिथिला विभूति कए स्मृति सम्मान देबा लेल प्रयासरत छल। केंद्र सरकार स स्वीकृति भेटलाक बाद मकर संक्रांति पर एकर शुभारंभ क देल गेल अछि। ओ कहला जे मुहर क जरिए देश क सब प्रांत मे विद्यापति क संदेश पहुंचत। ओ कहला जे निकट भविष्य मे एहन मुहर उप डाकघर मे सेहो उपयोग कैल जाएत। ज्ञात हुए जे विद्यापति दरभंगा प्रमंडलक बिस्फी गाम मे जन्मे लेने छलाह। 